תעלומות ברבי: מרדף הסוס הגדול

**תעלומות ברבי: מרדף הסוס הגדול** (באנגלית: **Barbie Mysteries: The Great Horse Chase**) היא סדרת טלוויזיה אמריקאית בהנפשה ממוחשבת, מסוגת קומדיה והרפתקאות, אשר הופקה על ידי Mattel Television והונפשה על ידי Kickstart Entertainment. הסדרה משמשת כהמשכון לסדרות "ברבי: הרפתקאות בבית החלומות", "ברבי: הכי טוב בשתיים" ו"ברבי: מגע של קסם", כאשר כולן מבוססות על "ברבי" של מאטל.

לסדרה הופקה עונה אחת הכוללת שמונה פרקים באורך 22 דקות, כאשר כולם עלו לשירות הסטרימינג נטפליקס ב-1 בנובמבר 2024. בדומה להפקות הקודמות, גם בהשראת סדרה זו יש קו מוצרים שכולל בובות וצעצועים.

## תקציר העלילה
בסדרה זו ברבי ממאליבו וברבי מברוקלין טסות לחופשה באחוזת קרסון שבאנגליה. האחוזה בבעלות וויולט קרסון, דודתו של קן קרסון, ויש בה גם אורוות סוסים. במהלך הסדרה נגנבה הסוסה פפר ואוכף היהלום שהיה עליה. על מנת לטהר את שמן לאחר חשדות המופנות אליהן, הברביות יוצאות לתעלומה ברחבי אירופה למציאת הסוסה והאוכף.

## דמויות
* **[[ברבי|ברבי "מאליבו" רוברטס]]** – החברה הכי טובה של ברוקלין, איתה היא עושה פודקאסט במהלך החופשה ויוצאת לתעלומה למציאת הסוסה פפר ואוכף היהלום.
* **ברבי "ברוקלין" רוברטס** – החברה הכי טובה של מאליבו, איתה היא עושה פודקאסט במהלך החופשה ויוצאת לתעלומה למציאת הסוסה פפר ואוכף היהלום.
* **[[קן (בובה)|קן קרסון]]** – חברן הטוב של הברביות, אשר עוזר להן בתעלומה.
* **מרקוס** – חברו הטוב של קן, שעוזר לחבורה בתעלומה.
* **רנה** – חברה של הברביות, אשר נפגשות איתה בוונציה בזמן התמחות.
* **קאסידי** – נערה בעלת הרבה סודות הקשורים לסוסות שעוזרת לברביות.
* **מורגן** – בת דודה של קן ובתה של וויולט. אלופה ברכיבה על סוסים.
* **וויולט קרסון** – דודה של קן ואמא של מורגן. בעלת האחוזה.
* **ג'ורג'ינה פודינגטון** – חברה טובה לשעבר של וויולט.
* **דאנהילם** – מנקה אורוות הסוסים.
* **מילטון** – משרת באחוזה.
* **ג'ובאני בינאצ'י** – אספן גדול מאיטליה
* **דיטריק בלוטברגמן** – נשיא אגודת הסוסים.
* **פפר** – סוסה שהמקור שלה הוא אצל המלכה אליזבת הראשונה. נגנבה מהאחוזה.
* **טורנדו** – אחות של פפר.

## מדבבים
הדיבוב העברי בוים על ידי טליה ברקאי, והופק על ידי תומר קאופמן, דן שצברג וטוני ברמן.

בנוסף דיבבו בדיבוב העברי סיון תם, תומר קאופמן, נעה קשפיצקי ושחר ירימי.

## פרקים

## הפקה
ב-16 בפברואר 2023 חברת מאטל חשפה את לוח ההפקות שלה, בו מוזכרת סדרת הטלוויזיה הזו תחת השם **Barbie: Passport to Adventure**, שהיא מבוססת על "ברבי" ומשמשת כהמשכון לסדרות "ברבי: הרפתקאות בבית החלומות", "ברבי: הכי טוב בשתיים" ו"ברבי: מגע של קסם".

ב-30 במאי 2024 הוכרז על הסדרה באופן רשמי, כאשר נודע שהיא תכלול שמונה פרקים באורך 22 דקות שיופצו ישירות בשירות הסטרימינג נטפליקס בסתיו של אותה שנה, שזוהי הסדרה הראשונה בזיכיון שמופצת באופן בלעדי בשירות. עוד נודע שבהשראת יהיה קו מוצרים שיכלול בובות וצעצועים. הסדרה הופקה על ידי Mattel Television והונפשה על ידי Kickstart Entertainment, שזוהי הסדרה הראשונה שמונפשת על ידה בזיכיון, לאחר ששאר המדיות הונפשו על ידי Mainframe Studios. זאת ההפקה השנייה של "ברבי" שהונפשה באולפן לאחר "My First Barbie".

ב-1 באוקטובר 2024 פורסם טריילר הסדרה, ואיתו תאריך הבכורה, 1 בנובמבר 2024. מאז יציאתו של הטריילר עד התחלת הסדרה, הופצו מספר קטעים ממנה ושירים מקוריים שמופיעים בה לצורך קידומה.

## מוזיקה
במהלך הסדרה מושמעים ארבעה שירים מקוריים. כל השירים דובבו לעברית.
# We Ride Together – בוצע במקור על ידי מדיסון רייס
# Glittering – בוצע במקור על ידי ג'ורדין ספארקס
# Meet Me at the Top – בוצע במקור על ידי ג'ורני
# Came to Win – בוצע במקור על ידי האייס וורנר

## ראו גם
* ברבי ואחיותיה באקדמיה לרכיבה

## קישורים חיצוניים

## הערות שוליים

קטגוריה:תוכניות טלוויזיה באנגלית
קטגוריה:נטפליקס: תוכניות וסדרות
קטגוריה:סדרות המשך טלוויזיוניות
קטגוריה:סדרות הנפשה ממוחשבת
קטגוריה:סדרות הנפשה אמריקאיות
קטגוריה:סדרות קומדיה אמריקאיות
קטגוריה:סדרות ברבי
קטגוריה:סדרות טלוויזיה אמריקאיות לילדים
קטגוריה:סדרות טלוויזיה אמריקאיות שעלו לשידור בשנת 2024
קטגוריה:סוסים בתרבות